《答丁逊学虞公务见寄 其二》
明代·王汝玉

偶然返山中，相见散烦襟。别来又旬日，佳期尚难寻。

郊原初雨歇，新绿遍春林。自惭萍梗迹，徒负烟霞心。

览君枉贻什，中有金玉音。沈吟不能答，落日下西岑。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。